EkBass/fiwiki-20250220-pages-articles huggingface dataset:
Jäänmurtaja Ilmarinen

Jäänmurtaja Ilmarinen oli talvina 1919–1922 Suomen valtion käytössä ollut venäläinen jäänmurtaja. Sen alkuperäinen nimi oli Silats. ==Historia== Alus saapui keväällä 1918 Kotkaan noutamaan sinne jääneitä punakaartilaisia ja muutamia venäläisiä, mutta joutui pidätetyksi. Alus kunnostettiin ja se sai väliaikaisen nimen Ilmarinen. Uusi murtaja otti osaa avustustehtäviin talven 1919; se muun muassa oli paikalla kun C-luokan torpedoveneet tuhotuivat jäissä Koiviston rannikolla. Murtaja osoittautui tämän talven aikana toivottomaksi tapaukseksi, joten kaksi seuraavaa talveaan Suomessa se vietti riisuttuna. Alus palautettiin Neuvostoliitolle vuonna 1922 ja nämä puolestaan palauttivat Suomelle jäänmurtaja Avancen. Murtaja Silats palasi Neuvostoliittoon ja sen kohtalosta ei ole tietoja. ==Lähteet== * * * Jorma Pohjanpalo: 100 vuotta Suomen talvimerenkulkua Apu
Rhiannon (täsmennyssivu)

Rhiannon voi viitata seuraaviin asioihin: * Rhiannon, walesilainen jumalatar * Rhiannon, Fleetwood Macin kappale
Di-isopropanoliamiini

Di-isopropanoliamiini eli DIPA on alkanoliamiineihin eli aminoalkoholeihin kuuluva alifaattinen orgaaninen yhdiste. Yhdistettä voidaan käyttää muiden yhdisteiden valmistukseen, happamien teollisuuskaasujen puhdistamiseen sekä stabilointiaineena. ==Ominaisuudet== Di-isopropanoliamiini on huoneenlämpötilassa väritöntä kiteistä ainetta. Se on hyvin hygroskooppista, minkä vuoksi se usein esiintyy nesteenä tai pastana. Di-isopropanoli liukenee erittäin hyvin veteen sekä vähäisemmissä määrin poolisiin orgaanisiin liuottimiin. Yhdiste reagoi alkoholeille ja amiineille tyypillisesti ja se on esimerkiksi keskivahva emäs. Kuumennettaessa voimakkaasti di- isopropanoliamiinin vesiliuosta muodostuu 2,6-dimetyylimorfoliinia.Matthias Frauenkron, Johan-Peter Melder, Günther Ruider, Roland Rossbacher & Hartmut Höke: Ethanolamines and Propanolamines, Ullmann's Encyclopedia of Industrial Chemistry, John Wiley & Sons, New York, 2001. Viitattu 14.9.2017. Di- isopropanoliamiini ärsyttää ihoa, silmiä ja hengitysteitä. Koska yhdiste on emäksistä sille altistumisesta voi seurata syövytysvammoja. Viitattu 14.9.2017. ==Valmistus ja käyttö== Di-isopropanoliamiinia valmistetaan ammoniakin ja propyleenioksidin välisellä reaktiolla. Reaktion ensimmäisessä vaiheessa muodostuu isopropanoliamiinia. Di-isopropanoliamiinia käytetään emäksenä absorboimaan esimerkiksi polttoprosesseissa muodostuvista kaasuseoksista happamia kaasuja kuten hiilidioksidia tai vetysulfidia. Lisäksi sitä voidaan käyttää hiuslakoissa, emulgaattorina sekä pinta-aktiivisten aineiden, tekstiilikemikaalien ja hyönteismyrkkyjen valmistamiseen. : ==Lähteet== Luokka:Alkoholit Luokka:Amiinit
Minimaalinen hallinto

Minimaalinen hallinto (MVM eli Minimum Viable Management) tarkoittaa hallinnollisten tehtävien vähentämistä mahdollisimman alhaiselle tasolle. Hallinnollisia tehtäviä tehdään vain sen verran kuin tarvitsee. Minimaalisen hallinnon perusidea on hallinnollisten tehtävien minimointi. Työnantaja joutuu välttämättä tekemään hallinnollisia tehtäviä, mutta MVM-mallissa niiden määrä yritetään minimoida. Koko mallin idea on pienentää organisaation sisäistä hallinnolista kuormaa, jolloin työntekijöille jää enemmän aikaa arvoa tuottavaan toimintaan. Itseohjautuvuuden avulla voidaan vähentää hallinnollisia henkilöitä, kun ihmisten annetaan päättää toimintatavoistaan. Itseohjautuva organisaatio pystyy syntymään vain, jos sille annetaan rajat, joiden sisällä kehittyminen tapahtuu. Esimerkiksi jalkapallonpelaajat järjestäytyvät jalkapallokentälle. Heitä rajoittaa sekä fyysinen kenttä että jalkapalloliiton asettamat säännöt. Rikollisjärjestöt järjestäytyvät sallittujen ja kiellettyjen asioiden mukaan. Johtamisen vähentämisen näkökulmasta johtaja rajaa ympäristön asettamalla sääntöjä, joiden perusteella organisaatio voi kehittyä. Johtaja voi vähentää johtamiseen käytettyä aikaa luomalla ympäristön, jossa työntekijät toimivat itseohjautuvasti. Työntekijälähtöisestä päätöksenteosta ja siten ylhäältä päin tulevan hallinnon vähentymisestä kertoo Goforen työsuhdepolkupyöräedun syntyminen: "Sitä suunnitellessa pallottelimme erilaisia vaihtoehtoja kuten polkupyörien liisaamista, ostamista firmalle tai jonkinlaista työntekijöiltä firmaan virtaavaa polkupyörien kuittisirkusta, joka johtaisi palkan uudelleen laskentaan toteutuneen mukaan. Polkupyöräedun toteutukseksi valitsimme työntekijöille maksettavan vakiosumman palkan päälle. Sen saa kun ei lunasta työsuhdematkalippua tai auton pysäköintietua. Hallinnolle helppoa ja työntekijä saa edun helposti yhdellä ilmoituksella." ==Katso myös== * Yritysjohtaminen == Lähteet == *
Petra Ahola

Petra Ahola (ent. Saaristo) on suomalainen näyttelijä. == Ura == Petra Ahola on valmistunut teatteritaiteen maisteriksi Tampereen yliopiston viestinnän, median ja teatterin yksiköstä vuonna 2009. Samana vuonna hänet kiinnitettiin Tampereen Työväen Teatteriin, jossa hänet on nähty useissa roolissa. Hänen merkittävimpiin töihinsä Työväen Teatterissa lukeutuvat Kärpäset (Puro), Chicago (Roxie), Anna Liisa (Pirkko), Kainon laulu (Kaino), Viita 1949 (Kukunor), Tytöt 1918 (Lempi) sekä Tämä on ryöstö (Oikku). == Yksityiselämä == Petra Ahola asuu Tampereella ja on naimisissa näyttelijä Jari Aholan kanssa. == Filmografia == * Hahtumetsän tarinoita (2007) * Mun ainoot 30 minsaa (2012) * Pirjo (2018–2019) * Lasten tasavalta (2020) * Koskinen (2021–2022) * Joulukalenteri: Kiltteyskriisi Korvatunturilla (2024) == Teatteri == Tampereen Työväen Teatteri Tampereen Työväen Teatteri Tampereen Työväen Teatteri Tampereen Työväen Teatteri Vuosi Näytelmä Rooli Ohjaaja 2009 Tyynymies Ariel Mikko Kanninen 2009 Vuonna 85 Remix Ellu Riku Suokas 2009 Pieni raha Vanessa Sirkku Peltola 2010 Hellyyden ehdoilla Emma Anssi Valtonen 2010 Chicago Roxie Tiina Puumalainen 2010 Fanny ja Alexander Justina Tiina Puumalainen 2011 Kaaos Julia Aleksis Meaney 2011 Anna-Liisa Pirkko Sirkku Peltola 2014 Yöllisen koiran merkillinen tapaus Ensemble Otso Kautto 2014 Pekka Töpöhäntä Trisse Tommi Erkko 2014 Kainon laulu Kaino Maarit Pyökäri 2016 Viita 1949 Kukunor Sirkku Peltola 2017 Mauno Peppone: Extended Päivi Salminen Riku Suokas 2017 Viulun­soittaja katolla Tzeitel Miika Muranen 2017 Niin jykevää on rakkaus Katja Kurki Tiina Brännare 2018 Tytöt 1918 Lempi Sirkku Peltola 2018 Tämä on ryöstö Oikku Tommi Auvinen 2019 Avustettu itse­rakkaus Hilu Antti Mikkola 2019 Poikabändi Ester Riku Suokas 2019 Antigone Ismene Tiina Puumalainen 2022 Momentum 1900 Larissa Sirkku Peltola 2022 Tää on ihan perheestä Aino Minna- Stiina Saaristo 2022 Pienen hauen pyydystys Elina Lija Fisher 2023 Väinämöinen Louhi Juha Hurme 2024 Kadotettu paratiisi Jumala Janne Pellinen 2024 School of Rock poliisi Samuel Harjanne 2024 Neiti Marple ja tuijottava katse Marina Gregg Samuli Reunanen 2025 Kärpäset Puro Sirkku Peltola Suomen Kesäteatteri Suomen Kesäteatteri Suomen Kesäteatteri Suomen Kesäteatteri 2016 Kirka Kirsti Heikki Paavilainen 2018 Rakkaudella merkitty Sari / Ritu Heikki Paavilainen 2019 Olavi Virta – musikaali Irene Virta Heikki Paavilainen Pyynikin Kesäteatteri Pyynikin Kesäteatteri Pyynikin Kesäteatteri Pyynikin Kesäteatteri 2022 Suomen hevonen Kirsi-Kaija Sirkku Peltola 2023 Täällä Pohjantähden alla Ellen Salpakari Antti Mikkola == Lähteet == == Aiheesta muualla == * * * Luokka:Suomalaiset teatterinäyttelijät Luokka:Elävät henkilöt
Agronic

Agronic Oy on suomalainen maatalouskonevalmistaja, jonka tehtaat sijaitsevat Haapavedellä Pohjois-Pohjanmaalla. Perustettu vuonna 1993. Agronic Oy toimii kansainvälisten standardien ISO 9001 ja ISO 14001 mukaisesti. Yrityksen tuotteita ovat paalinkäärimet, yhdistelmäpaalaimet, karhottimet, lietevaunut, vetoletkulevittimet, jne. Noin 50% tuotannosta menee vientiin. Suoria ja välillisiä vientimaita on yhteensä yli 20.Agronic Oy Agronic Oy:n tytäryhtiö Prodevice Oy kehittää ja valmistaa ohjelmistoja ja elektronisia ohjausjärjestelmiä.ProDevice Oy yrityksenä Vuonna 2004 Haapaveden kaupungin myöntämä yrittäjäpalkinto ja vuonna 2011 Valtakunnallinen Yrittäjäpalkinto. Suomessa Agronic Oy:n jälleenmyyjänä toimii Hankkija Oy. == Lähteet == Luokka:Maatalouskonevalmistajat Luokka:Maatalouskoneet Luokka:Haapavesi Luokka:Pohjois-Pohjanmaa Luokka:Seulonnan keskeiset artikkelit
Hilander

Hilander on sukunimi, joka on muun muassa seuraavilla suomalaisilla henkilöillä: *Heikki Hilander, imitaattori, ääniakrobaatti, juontaja ja ääninäyttelijä *Mika Hilander (s. 1983), jalkapalloilija *Pirkko-Liisa Lehtosalo-Hilander (o.s. Lehtosalo, s. 1934), arkeologi ja filosofian tohtori.
Lehtosalo

Lehtosalo on sukunimi, joka on muun muassa seuraavilla henkilöillä: *Jorma Lehtosalo (s. 1945), urheiluvalmentaja ja entinen meloja *Marko Lehtosalo, Markoolio (s. 1975), ruotsinsuomalainen artisti *Pauli Lehtosalo (1910–1989), ministeri (Maalaisliitto) ja lakimies *Pirkko-Liisa Lehtosalo-Hilander (s. 1934), arkeologi ja filosofian tohtori
Sergei Mošnikov

Sergei Mošnikov (s. 7. tammikuuta 1988 Pärnu, Viro) on virolainen jalkapalloilija, joka on pelannut Suomessakin Veikkausliiga-seura PS Kemissä kaudella 2017. Hänen pelipaikkansa on keskikenttä. Mošnikov aloitti uransa kotipaikkansa Pärnun Vapruksessa, josta hän siirtyi vuodeksi Hollantiin Heerenveniin sen junioriakatemiaan. Palattuaan Viroon hän pelasi kuusi kautta 2006-11 tallinnalaisen FC Floran riveissä ja saavutti kaksi Viron mestaruutta kausilla 2010 ja 2011 sekä hopeaa kausilla 2007 ja 2008. Kaudella 2011 Mošnikov valittiin Meisterligan parhaaksi pelaajaksi. Sen jälkeen Mošnikov siirtyi Puolaan, jossa hän pelasi kaksi kautta ja sen jälkeen kauden Kazakstanissa. Kauden 2014 lopulla hän palasi jälleen Floraan. Kauden 2015 hän pelasi jälleen Kazakstanissa, mutta palasi kaudeksi 2016 Viroon FC Infonet Tallinnan riveihin ja oli voittamassa kolmatta Viron mestaruutta. Kauden 2017 Mošnikov pelasi ulkomailla - keväällä 2017 Valko-Venäjällä ja elokuusta alkaen Suomessa Veikkausliigan PS Kemissä. Viron pääsarjassa Meistriliigassa Mošnikov on pelannut 191 ottelua, joissa hän on tehnyt 36 maalia. Maajoukkuetasolla Mošnikov on edustanut monia Viron nuorten maajoukkueita yli 30 maaottelussa sekä 35 kertaa Viron miesten maajoukkuetta. == Lähteet == * * soccerway.com: Sergei Mošnikov === Viitteet === Luokka:Virolaiset jalkapalloilijat Luokka:Vuonna 1988 syntyneet Luokka:Elävät henkilöt
On Stage (Elvis Presleyn albumi)

__NOTOC__ On Stage on Elvis Presleyn kesäkuussa 1970 julkaistu livealbumi. Se äänitettiin saman vuoden helmikuussa Las Vegasissa. Levy sisältää monia cover- kappaleita, joita Elvis ei ollut aiemmin esittänyt konserteissaan. Elvis toimi albumin sovittajana.Elvis Presley On Stage -albumin lehtisen tiedot. Albumi debytoi Yhdysvalloissa Billboard 200 -listan sijalla 13. Suomessa se nousi kymmenennelle sijalle, ja pysyi listalla yhteensä neljä viikkoa. == Kappaleet == === A-puoli === # # # # # === B-puoli === # * # # # # == Kokoonpano == * Elvis Presley – laulu, kitara * James Burton – kitara * John Wilkinson – kitara * Charlie Hodge – kitara * Jerry Scheff – basso * Glen D Hardin – piano * Bob Lanning – rummut * The Sweet Inspirations – taustalaulu * The Imperials Quartet – taustalaulu * Bobby Morris with the Bobby Morris Orchestra Elvis Presley On Stage -albumin kansilehtisen tiedot. == Arvostelut == * Allmusic: Allmusic review * The Rolling Stone Album Guide: The Rolling Stone Album Guide review == Lähteet == Luokka:Elvis Presleyn albumit Luokka:Vuoden 1970 konserttitallenteet
Robert Thomas (ohjaaja)

Robert Thomas (28. syyskuuta 1927 Gap, Hautes-Alpes – 3. tammikuuta 1989 Pariisi) oli ranskalainen kirjailija, näyttelijä ja elokuvaohjaaja. Hänen tuotantonsa käsittää sekä draamaa että komediaa. == Ura == Thomas muutti 18-vuotiaana Pariisiin ja työskenteli avustajana kymmenissä elokuvissa. Huonosti menestyneiden käsikirjoitusten jälkeen hän teki läpimurron jännitysnäytelmällään Piège pour un homme seul (1960), joka sai suuren suosion pariisilaisteatteri Bouffes-Parisiens'issa. Näytelmä menestyi myös Saksassa nimellä Die Falle, Suomessa siitä tehtiin televisioelokuva Ansa vuonna 1981. Thomas kirjoitti myös muun muassa teatterikappaleen Huit Femmes, josta François Ozon teki filmatisoinnin 8 femmes vuonna 2001. Teatteriammattilainen Robert Thomas työskenteli vuodesta 1970 aina kuolemaansa vuonna 1989 pariisilaisen Théâtre Edouard VII:n ohjaajana. Thomas ohjasi myös muutaman elokuvan, kuten La Bonne Soupe (1963) ja Patate (1964). == Näytelmiä == *Piège pour un homme seul *Huit Femmes *Le Deuxième Coup de feu *Assassins associés suivi de Deux chats et… une souris *La Perruche et le Poulet *Freddy *Double Jeu *La Chambre mandarine *La Louve *Le Corbeau et la grue *Le Nouveau Nez *Les Bâtards *Princesse Baraka == Lähteet ja viitteet == == Aiheesta muualla == *Système universitaire de documentation *Library of Congress *KATALOG DER DEUTSCHEN NATIONALBIBLIOTHEK *DER SPIEGEL 1/1962 Luokka:Ranskalaiset elokuvaohjaajat Luokka:Ranskalaiset kirjailijat Luokka:Ranskalaiset näyttelijät Luokka:Vuonna 1927 syntyneet Luokka:Vuonna 1989 kuolleet
Live Intrusion

Live Intrusion on yhdysvaltalaisen thrash metal -yhtye Slayerin VHS ja DVD julkaisu, joka julkaistiin vuonna 1995 VHS:nä ja DVD:nä vuonna 2003 levymerkillä American Visuals. == Kappaleet == # # # # # # # # # # # # # # # == Kokoonpano == * Tom Araya – basso, laulu * Jeff Hanneman – kitara * Kerry King – kitara * Paul Bostaph – rummut == Aiheesta muualla == * * Live Intrusion discogs.com -sivustolla Luokka:Slayerin videot Luokka:Vuoden 1995 konserttitallenteet Luokka:Konserttielokuvat
Vitamin

"Vitamin" on bulgarialaisen pop-folk -laulaja Andrean single, joka julkaistiin 9. kesäkuuta 2017.https://www.blitz.bg/layfstayl/svetski/grmi-golyam- mutrenski-skandal-s-novata-pesen-na-andrea- video_news500155.htmlhttps://itunes.apple.com/fi/album/vitamin- single/id1247377626 == Lähteet == Luokka:Vuoden 2017 kappaleet Luokka:Andrean kappaleet
War at the Warfield

__NOTOC__ War at the Warfield on yhdysvaltalaisen thrash metal -yhtye Slayerin DVD-julkaisu, joka julkaistiin 29. heinäkuuta 2003 levymerkillä American Recordings. == Kappaleet == # # # # # # # # # # # # # # # # # # # == Kokoonpano == * Tom Araya – basso, laulu * Jeff Hanneman – kitara * Kerry King – kitara * Paul Bostaph – rummut == Aiheesta muualla == * * War at the Warfield discogs.com -sivustolla Luokka:Slayerin videot Luokka:Vuoden 2003 konserttitallenteet Luokka:Konserttielokuvat
Still Reigning

__NOTOC__ Still Reigning on yhdysvaltalaisen thrash metal -yhtye Slayerin DVD- julkaisu, joka julkaistiin 26. lokakuuta 2004 levymerkillä American Recordings. == Kappaleet == # # # # # # # # # # # # # # # # == Kokoonpano == * Tom Araya – basso, laulu * Jeff Hanneman – kitara * Kerry King – kitara * Dave Lombardo – rummut == Aiheesta muualla == * * Still Reigning discogs.com -sivustolla Luokka:Slayerin videot Luokka:Vuoden 2004 konserttitallenteet
Paavo Järvinen

Paavo Akseli Järvinen (1. maaliskuuta 1900 Sääksmäki – 4. elokuuta 1958 Tampere) oli suomalainen punakaartilainen, jonka vuoden 1918 sisällissodasta kertova omaelämäkerrallinen romaani julkaistiin vuonna 2017. Myöhemmältä ammatiltaan hän oli teknikko, joka teki työuransa teollisuudessa. == Elämä == Paavo Järvinen syntyi Sääksmäen Huittulan kylässä itsellinen Juho Kustaa Antinpojan ja Adolfina Juhontyttären perheeseen. Hänen isänsä kuoli tapaturmaisesti pojan ollessa kaksivuotias. Kansakoulun jälkeen Järvinen opiskeli Lahden kansanopistossa ja oli myöhemmin teollisuustyöläisenä Helsingissä. Sisällissodan alettua Järvinen liittyi 17-vuotiaana Helsingin punakaartiin ja osallistui Hämeen rintaman taisteluihin. Hän kuului myös kotipitäjäänsä Sääksmäkeä kiertäneeseen punaisten ratsu-osastoon. Sodan loppuvaiheessa Järvinen joutui Hämeenlinnan vankileirille. Vapautumisensa jälkeen hän muutti 1920-luvulla Tampereelle, jossa hän työskenteli Tammerkosken voimalaitoksen käyttöpäällikkönä. Hän avioitui Eelin Maria Korhosen (1900–1973) kanssa 1926, ja perheeseen syntyi neljä lasta. Järvinen kuoli liikenneonnettomuudessa aiheutuneisiin vammoihin Tampereen yleisessä sairaalassa vuonna 1958. Rekka-auto ja taksi tulivat ohitustilanteessa rinnakkain Järvisen mopoa vastaan, jolloin Järvinen suistui ojaan ja sai vaikean päävamman. == Kirjallinen tuotanto == Järvinen alkoi kirjoittaa vuonna 1954 Väinö Linnan innoittamana. Hän tarjosi omaelämäkerrallista Kovaa aikaa -romaaniaan WSOY:lle ja Karistolle, mutta teokselle ei löytynyt kustantajaa. Sisällissotaa tutkinut historioitsija Tuomas Hoppu sai käsikirjoituksen haltuunsa 2000-luvun alussa, ja lopulta se julkaistiin vuonna 2017. Romaanin alkusanat ja selitykset kirjoittanut Hoppu pitää teosta historiallisesti tärkeänä dokumenttina, joka hänen mukaansa haastaa jopa Väinö Linnan tulkinnan sisällissodasta. Järvisen näkemys sodan tapahtumista on hyvin sovitteleva ja jopa valkoisia ymmärtävä. Hän kertoo myös punaisten sotarikoksista ja pitää aseellista kapinaa suurena virheenä. Hoppu on luonnehtinut Järvistä poliittisilta näkemyksiltään tannerilaiseksi. Kovaa aikaa -romaanin lisäksi Järvinen ehti kirjoittaa novelleja, joista kaksi julkaistiin Maaseudun Tulevaisuudessa. == Teokset == * == Lähteet == Luokka:Suomen sisällissodan punaiset Luokka:Suomalaiset työläiskirjailijat Luokka:Vuonna 1900 syntyneet Luokka:Vuonna 1958 kuolleet
Helena Wallo

Helena Wallo (Vallo) on suomalainen tapahtumakouluttaja, kirjailija ja puhuja. Koulutukseltaan hän on markkinointiekonomi ja pedagogi. Helena perusti oman yrityksensä Faustus Oy:n vuonna 2007, ja yritystoiminnan lisäksi hän työskentelee myös kehittämispäällikkönä ja näyttötutkintomestarina Markkinointi-instituutissa. Ennen oman yrityksen perustamista Helena on toiminut mm. markkinointipäällikkönä ja markkinointijohtajana IT- ja vakuutusaloilla. Helena pitää tapahtumajärjestämisen koulutuksia ja webinaareja, kirjoittaa blogeja sekä käy puhumassa erilaisissa tilaisuuksissa ja valmennuksissa. == Tapahtumamarkkinoinnin kehittäminen == Helena on luonut rekisteröidyn ”Onnistuneen tapahtuman mallin”. Hän toimii sekä kotimaisten Evento Awards- ja Mesoaja-palkintojen tuomarina, että kansainvälisten alan tapahtumien, Eventex Awardsin ja Baltic for Eventsin, tuomarina / moderaattorina.. Lisäksi Helena on kokous- ja tapahtuma-alan yhdistyksen MPI Finlandin hallituksen jäsen ja tuleva puheenjohtaja. == Teokset == Helena on julkaissut kirjan Isännyyden ihanuus, ja yhdessä KTM, henkilöstönkehittäjä Eija Häyrisen kanssa kirjan Tapahtuma on tilaisuus. Tapahtuma on tilaisuus -kirja on tapahtumajärjestäjän opas, ja siitä on julkaistu viides uudistettu laitos vuonna 2016. ==Lähteet== Luokka:Elävät henkilöt Luokka:Syntymävuosi puuttuu Luokka:Suomalaiset yrittäjät
The Unholy Alliance

__NOTOC__ The Unholy Alliance on Slayerin, Mastodonin, Lamb of Godin, Children of Bodomin ja Thine Eyes Bleedin DVD-julkaisu, joka julkaistiin 12. lokakuuta 2007 levymerkillä American Recordings. == Kappaleet == === Slayer === # # # # # # # # # # === Mastodon === # * # # === Lamb of God === # * === Children of Bodom === # * # === Thine Eyes Bleed === # * == Kokoonpano == === Slayer === * Tom Araya – basso, laulu * Jeff Hanneman – kitara * Kerry King – kitara * Dave Lombardo – rummut === Mastodon === * Brent Hinds – kitara, laulu * Troy Sanders – basso, laulu * Brann Dailor – rummut, laulu * Bill Kelliher – kitara, taustalaulu === Lamb of God === * Randy Blythe – laulu * Mark Morton – kitara * Willie Adler – kitara * John Campbell – basso * Chris Adler – rummut === Children of Bodom === * Alexi "Wildchild" Laiho – laulu, soolokitara * Roope Latvala – rytmikitara * Henkka T. Blacksmith – basso * Janne Wirman – koskettimet * Jaska W. Raatikainen – rummut === Thine Eyes Bleed === * Justin Wolfe – laulu * Jeff Phillips – kitara * John Araya – basso * Darryl Stephens – rummut == Aiheesta muualla == * Luokka:Slayerin videot Luokka:Vuoden 2007 konserttitallenteet
Momodou Ceesay

Momodou Ceesay (s. 24. joulukuuta 1988 Banjul, Gambia) on gambialainen jalkapalloilija, joka edustaa Veikkausliiga-seura PS Kemiä 1+1 sopimuksella. Hänen pelipaikkansa on hyökkääjä. Momodou Ceesay pelasi kotimaassaan Banjulissa Wallidan FC:ssä. Hänet valittiin Gambian alle 17-vuotiaiden maajoukkueeseen, joka osallistui Perussa käytyihin ikäluokkansa MM-kisoihin. Ceesay siirtyi jo alle 20-vuotiaana kotimaastaan Gambiasta ulkomaille. Ensin hän pelasi Sveitsissä Grassoppersin junioriorganisaatiossa ja sen jälkeen Englannissa Chealsean junioriorganisaatiossa. Vuonna 2008 Ceesay aloitti ammattilasiuransa Belgiassa KVC Westerlon riveissä, jossa hän pelasi kahden kauden ajan. Sen jälkeen hän siirtyi Slovakiaan MŠK Žilinan riveissä, jossa hän pelasi kaksi kautta ja saavutti keväällä 2012 Slovakian mestaruuden ja seuraavana vuonna Slovakian cupin. Seuraavat kaksi vuotta Ceesay pelasi Kazakstanissa Almatyssä FK Kairatissa kahden kauden ajan. Hän oli voittamssa vuonna 2014 Kairatin riveissä Kazakstanin cup-mestaruuden. Syksyn 2015 Israelissa pelatun jakson jälkeen hän siirtyi Slovakiaan MŠK Žilinaan, jossa hän pelasi syksyyn 2016 asti. Ceesay siirtyi Suomeen keväällä 2017 PS Kemin Veikkausliiga-joukkueeseen 1+1 vuoden sopimuksella. Maajoukkuetasolla Ceesay on edustanut Gambiaa lähes 20 maaottelussa vuodesta 2010 alkaen. ==Viitteet== == Lähteet == * * soccerway.com: Momodou Ceesay Luokka:Gambialaiset jalkapalloilijat Luokka:Vuonna 1988 syntyneet Luokka:Elävät henkilöt
Kuormituksen tasaaminen

Kuormituksen tasaaminen () on tietotekniikassa käytetty termi, jolla tarkoitetaan vaadittavan työmäärän jakamista kahdelle tai useammalle palvelimelle. Kuormituksen tasaamisessa on tarkoitukseen määritelty liikenteen jakaja, joka reitittää pyynnöt ja tehtävät palvelimille. Tyypilliset käyttökohteet on DNS-nimipalvelussa ja verkkosivujen jakamisessa. Tasaamisella voidaan varmistaa tehtävän valmistuminen lyhyemmässä ajassa (viiveen minimointi) ja palvelun laadun parantaminen. == Algoritmit ja menetelmät == Yksinkertainen tapa jakaa kuormitus on käyttää Round-Robin vuoroja, jolloin tietty asiakas käyttää tiettyä palvelinta tietyn aikajakson verran. == Lähteet == == Aiheesta muualla == Luokka:Järjestelmän ylläpito
Noitaympyrät

Noitaympyrät oli Yleisradion elokuva-aiheinen televisio-ohjelma, jota lähetettiin Yle TV1 -kanavalla vuosina 1991–1997. Sen toimittajia olivat Atro Lahtela, Matti Paunio, Kati Sinisalo ja Marjaana Mykkänen. Ohjelmaa lähetettiin kolmena ensimmäisenä vuonna noin kerran kuukaudessa ja vuodesta 1995 noin joka toinen kuukausi. Noitaympyrät oli jatkoa Kaarle Stewenin läpi 1980-luvun toimittamalle Valkokangas-ohjelmasarjalle. Uusien elokuvien arvioiden lisäksi Noitaympyrän toimitus teki erikoisohjelmia muun muassa Cannesin elokuvajuhlilta ja Helsingin Rakkautta ja anarkiaa -festivaaleilta. Vuonna 1992 Noitaympyrät kysyi Suomen itsenäisyyden 75-vuotisjuhlavuoden kunniaksi 59 suomalaiselta elokuvatoimittajalta, mikä on paras suomalainen elokuva. Jokainen sai antaa vain yhden äänen, ja tuloksena oli 31 elokuvan lista. Valituksi tulivat tasaäänin Mikko Niskasen Kahdeksan surmanluotia ja Aki Kaurismäen Tulitikkutehtaan tyttö. (vain tilaajille) ==Lähteet== Luokka:1990-luvun suomalaiset keskusteluohjelmat Luokka:Elokuvakritiikki Luokka:Yle TV1:n televisio-ohjelmat
Burroughs (yritys)

Burroughs Corporation [ˈbʌroʊz] oli yhdysvaltalainen konttorikone- ja elektroniikkavalmistaja. Yrityksen tuotteita olivat alkuun mekaaniset ja myöhemmin sähkömekaaniset laskukoneet ja kirjanpitokoneet sekä 1950-luvun puolestavälistä alkaen myös tietokoneet. Yritys oli yksi suurimmista suurtietokoneiden valmistajista. Vuonna 1986 se fuusioitui Sperryn kanssa yhtiöksi nimeltä Unisys. Yrityksen perustaja William Seward Burroughs keksi ensimmäisen paperinauhalle tulostavan laskukoneen, jolle hän sai patentin vuonna 1888. Ennen patentin saamista hän perusti vuonna 1886 yrityksen nimellä American Arithmometer Company, josta tuli sittemmin Burroughs. Vuonna 1925 Burroughs esitteli ensimmäisen alle 10 kilogrammaa painavan kannettavan yleislaskukoneen. Yhtiön ensimmäinen tietokone oli Burroughs B205 (1956), joka oli Burroughsin ostaman ElectroData-yhtiön kehittämä. 1960-luvulla yritys valmisti Illinois’n yliopiston kanssa ILLIAC IV -tietokoneen. 1980-luvulla yritys valmisti Burroughs B25 -tietokoneita joissa ajettiin Convergent Technologies Operating System -käyttöjärjestelmää (tunnettu myös nimillä CTOS, BTOS ja STARSYS). Vuonna 1981 System Development Corporation (SDC) tuli osaksi Burroughsia. Marraskuussa 1986 Burroughs yhdistyi Sperry Randin kanssa muodostaen Unisys-yhtiön. Burroughsilla työskennelleitä merkittäviä henkilöitä olivat muun muassa Edsger Dijkstra. pienoiskuva|vasen|Burroughs B25 ja CTOS- käyttöjärjestelmä == Tietokoneita == * Burroughs B5000 * Burroughs B2500 * Burroughs B1700 == Lähteet == Luokka:Entiset yhdysvaltalaiset yritykset
Euroopan unionin elinten käännöskeskus

Euroopan unionin elinten käännöskeskus (CdT) on vuonna 1994 perustettu, Luxemburgissa toimiva EU:n erillisvirasto, joka tarjoaa käännös- ja kielipalveluita erityisesti Euroopan unionin virastoille ja elimille. Virasto myös edistää EU:n toimielinten välistä, käännöstoimintaan liittyvää yhteistyötä. Viraston palveluksessa on noin 200 ihmistä, joista puolet on kielenkääntäjä. Viraston toimintavuosiensa aikana käännettävien kielien määrä on EU:n laajentuessa kasvanut huomattavasti. Vuonna 2016 käännöskeskus tuotti noin 750 000 käännettyä sivua yli 60 asiakkaalle Euroopassa. Virasto käännättää tekstejä Euroopan unionin tarpeisiin myös ulkopuolisilla yhteistyökumppaneilla ja käännöstoimistoilla. EU:n elinten käännöskeskus ylläpitää esimerkiksi Euroopan interaktiivista termipankkia (IATE), joka oli vuonna 2016 maailman suurin termitietokanta. Tietokannassa oli yli kahdeksan miljoonaa termiä EU:n 24 virallisella kielellä. Termipankki on myös yleisön käytössä joskin EU:n palveluksessa olevat pääsevät käyttämään IATE:ta kattavammin. ==Lähteet== Käännöskeskus Luokka:Luxemburg Luokka:Euroopan kielet Luokka:Kielipolitiikka
M32R

M32R on Mitsubishin kehittämä mikroprosessori sulautettuihin järjestelmiin. Nykyisin suoritinperhettä valmistaa Renesas Electronics. M32R on 32-bittinen RISC suoritin. == Käyttöjärjestelmät == Linux tukee suoritinta. == Lähteet == == Aiheesta muualla == * Porting Linux to the M32R processor * Linux/M32R Home Page Luokka:Suorittimet
Euroopan interaktiivinen termipankki

Euroopan interaktiivinen termipankki (, lyhennys IATE) on Luxemburgissa toimivan Euroopan unionin elinten käännöskeskuksen (CdT) vuonna 1999 perustama maailman suurin termitietokanta. Se sisältää EU:ta koskevaa terminologiaa ja jargonia sekä keskeisiä termejä monelta alalta, kuten oikeustieteen, maatalouden ja tietotekniikan piiristä. Kesäkuussa 2016 IATE:ssä oli 8,4 miljoonaa (toisen lähteen mukaan 8,7 milj. jo 2007) termiä EU:n 24 virallisella kielellä, mukaan luettuna noin 540 000 lyhennystä ja 130 000 fraasia. Tietokantaa täydennetään päivittäin ja ylläpidetään säännöllisesti. Termipankki avattiin yleisölle vuonna 2007. Vuonna 2016 termitietokannan yleiseseen versioon tehtiin 36 miljoonaa hakua ja EU:n henkilöstön käytössä olevaan sisäiseen versioon 18 miljoonaa hakua. Termitietokanta on vapaasti saatavissa pakattuna zip-tiedostona. Tämä suo esimerkiksi kääntäjille ja käännösteknologian parissa toimiville mahdollisuuden kehittää omia sovelluksiaan tietokannan ja termistön pohjalta. Elokuussa 2017 IATE- termitietokannan koko oli pakattuna 120 MB ja purettuna 2,1 GB. ==Lähteet== ==Aiheesta muualla== * Termihaku IATE-tietokannasta (käännökset mahdollisia 25 kielten välillä, mukana myös latina) (iate.europa.eu) Luokka:Julkaisutietokannat Luokka:Sanakirjat Luokka:Terminologia Luokka:Euroopan unioni
Maxi Gómez

Maximiliano "Maxi" Gómez González (s. 14. elokuuta 1996 Paysandú, Uruguay) on uruguaylainen jalkapalloilija. Hän edustaa Turkin Superliigassa pelaavaa Trabzonsporia ja on pelipaikaltaan hyökkääjä. == Seurajoukkueura == Gómez siirtyi 22. toukokuuta 2017 kasvattajaseurastaan Defensor Sportingista espanjalaisseura Celta Vigoon viisivuotisella sopimuksella.Maxi Gómez, imponente goleador de presente y futuro para el RC Celta Celta de Vigo. Viitattu 15.9.2017. Hän pelasi ensimmäisen ottelunsa joukkueessa 19. elokuuta 2017 kotikentällä Real Sociedadia vastaan ja teki ottelussa kaksi maalia.La Real Sociedad remonta con penalti polémico Marca. Viitattu 15.9.2017. Kaudella 2017–2018 hän teki 36 liigaottelussaan 18 maalia, joista yhden vierastasapelissä FC Barcelonaa ja yhden kotitasapelissä Real Madridia vastaan. Seuraavalla kaudella hän pelasi 35 liigaottelua ja teki niissä 13 maalia, joista yhden voittoon päättyneessä kotiottelussa FC Barcelonaa vastaan. Kesällä 2019 Gómez siirtyi Valenciaan. Hän teki maalin FC Barcelonaa vastaan sekä tappiollisessa vierasottelussa syyskuussa 2019 että voitokkaassa kotiottelussa tammikuussa 2020. Kaikkiaan hän teki kauden 33 liigaottelussaan yhdeksän maalia. Mestarien liigassa hän pelasi tuolla kaudella kuusi ottelua, joista kolmessa täyden peliajan. Kaudella 2020–2021 Gómez pelasi Espanjan liigassa 31 ottelua ja teki niissä seitsemän maalia, joista yksi oli tasoitusmaali vierasottelussa FC Barcelonaa vastaan. Seuraavalla kaudella hän pelasi 29 liigaottelua ja teki niissä viisi maalia. Hän pelasi vielä elokuussa 2022 Valenciassa kolme liigaottelua ennen siirtoaan Trabzonsporiin. == Maajoukkueura == Gómez pelasi Uruguayn maajoukkueessa ensimmäisen kerran marraskuussa 2017. MM-kilpailuissa 2018 hän pääsi vaihtopelaajana kentälle kahdessa ottelussa. Copa Américassa 2019 hän ei saanut peliaikaa. Copa Américassa 2021 hän tuli lyhyeksi ajaksi vaihdosta kentälle yhdessä alkulohko- ottelussa. MM-kilpailuissa 2022 hän tuli vaihdosta kentälle kahdessa ottelussa. Gómez on vuoden 2022 loppuun mennessä pelannut 29 maaottelua ja tehnyt niissä neljä maalia: maaliskuussa 2019 Thaimaata, kesäkuussa 2019 Panamaa, lokakuussa 2020 MM-karsintaottelussa Chileä ja kesäkuussa 2022 jälleen Panamaa vastaan. == Lähteet == == Aiheesta muualla == * Maxi Gómezin tilastot Soccerway-sivustolla Luokka:Uruguaylaiset jalkapalloilijat Luokka:Vuonna 1996 syntyneet Luokka:Elävät henkilöt
Hitachi H8

Hitachi H8 on Hitachin kehittämä RISC-tyyppinen suoritin. Suoritinta valmistaa Renesas Electronics. thumb|right|200px|Hitachi H8/323 Suoritinsarjan malleja ovat: * H8/300 * H8/500 * H8/300L * H8/300H * H8S * H8SX Suoritinta käytetään muun muassa sulautetuissa järjestelmissä. == Käyttöjärjestelmätuki == * Linux * FreeRTOS == Lähteet == == Kirjallisuutta == * Introduction to the H8 Microcontroller, Yukiho Fujisawa, 2003 Luokka:Suorittimet Luokka:Hitachi
Euroopan unionin huumevirasto

Euroopan unionin huumevirasto (EUDA, ) on vuonna 1993 perustettu, Lissabonissa toimiva EU:n erillisvirasto. Viraston sijaintipaikasta päästiin pysyvämpään sopimukseen vuonna 1998 (2004). EUDA tuottaa ja toimittaa Euroopan unionille ja sen jäsenmaille tosiasioihin pohjautuvaa, luotettavaa ja vertailukelpoista tietoa huumeista ja huumeriippuvuudesta Euroopassa. Poliittisille päättäjille jarjotaan tietoa ja huumausaineiden torjuntaan liittyviä tahoja opastetaan ja neuvotaan. Viraston palveluksessa on noin 100 ihmistä. Viraston aikaisempi nimi vuoteen 2024 asti oli "Euroopan huumausaineiden ja niiden väärinkäytön seurantakeskus" (EMCDDA). Virasto tuottaa erilaisia katsauksia ja raportteja huumausaineisiin liittyen Euroopassa useilla unionin virallisilla kielillä. EUDA julkaisee esimerkiksi suomeksi vuosikatsauksen nimellä Euroopan huumeraportti. ==Lähteet== ==Aiheesta muualla== *Publications (euda.europa.eu) Huumausaineiden ja niiden väärinkäytön seurantakeskus Luokka:Lissabonin rakennukset ja rakennelmat Luokka:Päihdepolitiikka
Euroopan arvopaperimarkkinaviranomainen

Euroopan arvopaperimarkkinaviranomainen (ESMA, European Securities and Markets Authority) on vuonna 2011 (toisen lähteen mukaan 2010) perustettu, Pariisiissa toimiva EU:n erillisvirasto. Se pyrkii sijoittajansuojan parantamiseen sekä rahoitusmarkkinoiden vakauden ja moitteettoman toiminnan edistämiseen. Virasto valvoo suoraan luottoluokituslaitoksia ja kauppatietorekistereitä. Viraston palveluksessa on noin 200 ihmistä. == Lähteet == Arvopaperimarkkinaviranomainen Luokka:Pariisi Luokka:Pankkitoimi Luokka:Kansainvälinen talous Luokka:Finanssialan valvontaviranomaiset
Fairchild F8

Fairchild F8 on varhainen 8-bittinen mikroprosessori, jonka kehitti Fairchild Semiconductor. Yhtiö ilmoitti kehitysaikeesta vuonna 1974 ja vuonna 1975 sen valmistus alkoi. Yhtiö teki Mostekin kanssa sopimuksen suorittimen valmistuksesta toisena lähteenä. Alkuperäinen yksikköhinta 130 dollaria putosi nopeasti 85 dollariin. Prosessori koostui kahdesta mikropiiristä: 3850 CPU ja 3851 PSU (). CPU sisältää 64 tavua RAM-muistia ja ALU-yksikön (). PSU sisältää 1 kilotavun ROM-muistia ohjelmalle sekä ohjelmalaskurin (), pino-osoittimen () ja dataosoittimen (). Laite-IO:n käsitteli CPU ja muistikäsittelyn hoiti PSU. Suorittimen myöhempi malli 3859 yhdisti CPU ja PSU yksiköt samalle mikropiirille, mutta tämä jäi lyhytikäiseksi ja tuotanto peruttiin kun Mostekin 3870 saapui markkinoille. thumb|right|250px|Fairchild F8:aan perustuva mikrotietokone, jossa kolme 40-pinnistä mikropiiriä: CPU, PSU ja SMI Suoritinta käytettiin muun muassa Fairchild Channel F pelikonsolissa. == Lähteet == Luokka:Suorittimet
NCR Corporation

NCR Corporation (aiemmin National Cash Register Company ja National Manufacturing Company) on yhdysvaltalainen tietokonelaitteiden ja ohjelmistojen valmistaja. thumb|right|200px|NCR-laskukone. Yritys on ollut yksi kahdeksasta suuresta suurtietokoneiden valmistajasta. NCR 304 oli varhainen täysin transistoripohjainen suurtietokone. NCR Century 100 oli varhainen mikropiiripohjainen suurtietokone. == Tietokoneita == * NCR 304 * NCR 315 * NCR Century 100 == Lähteet == == Aiheesta muualla == Luokka:Yhdysvaltalaiset yritykset
Aikala

Aikala on sukunimi, joka on muun muassa seuraavilla suomalaisilla henkilöillä: *Janne Aikala (1975–1986), henkirikoksen uhri *Olga Aikala (1883–1962), kelloseppä ja kauppaneuvos
Lepomäki

Lepomäki on sukunimi, joka on muun muassa seuraavilla suomalaisilla henkilöillä: *Jenna Lepomäki (1992–2011), henkirikoksen uhri *Maarit Lepomäki (s. 1956), skeet-ampuja ==Entinen nimi== *Elina Valtonen (s. 1981), kansanedustaja (Kokoomus), diplomi-insinööri ja kauppatieteiden maisteri
Brittiläinen Länsi-Intia

Brittiläinen Länsi-Intia () tarkoittaa nykyään Britannian merentakaisia alueita Karibialla: Anguillaa, Bermudaa, Caymansaaria, Turks- ja Caicossaaria sekä Montserratia. Ennen itsenäistymistään kaikki nämä valtiot olivat brittiläiseen imperiumiin kuuluneita siirtomaita. Vuonna 1912 Brittiläinen Länsi-Intia jaettiin kahdeksaan siirtomaahan: Bahamaan, Barbadokseen, Brittiläiseen Guayanaan, Brittiläiseen Hondurasiin, Jamaikaan (Jamaikan siirtomaa), Trinidadiin ja Tobagoon, Windwardsaariin (Brittiläiset Windwardsaaret) sekä Lewardsaariin (Brittiläiset Leewardsaaret). Dominica Linen Market 1770s.jpg|Dominican liinatori 1770-luvulla Hakewill, A Picturesque Tour of the Island of Jamaica, Plate 20.jpg|Rose Hallin plantaasi Jamaikalla noin vuonna 1820 ==Lähteet== ==Aiheesta muualla== *
Brittiläisen Länsi-Intian dollari

Brittiläisen Länsi-Intian dollari (, BWI$) oli Brittiläisen Guayanan ja Länsi- Intian liittovaltion valuutta vuodesta 1935 vuoteen 1965, jolloin se korvattiin Itä-Karibian dollarilla. Brittiläisen Länsi-Intian dollari oli käytössä myös Jamaikalla vuodesta 1954 vuoteen 1964. Tätä valuuttaa ei ikinä käytetty Brittiläisessä Hondurasissa, Caymansaarilla, Turks- ja Caicossaarilla, Bahamalla tai Bermudalla. ==Katso myös== *Brittiläinen Länsi- Intia ==Lähteet== Luokka:Amerikan rahayksiköt Luokka:Brittiläinen Länsi-Intia Luokka:Historialliset rahayksiköt
Tatjana Ovetškina

Tatjana Nikolajevna Ovetškina (, s. 19. maaliskuuta 1950 Moskova, Venäjän SFNT) on Neuvostoliittoa edustanut, kilpauransa päättänyt koripalloilija. Hän edusti Neuvostoliiton naisten maajoukkuetta Montréalin kesäolympialaisissa 1976 ja Moskovan kesäolympialaisissa 1980, joissa kummassakin Neuvostoliitto voitti kultaa. Lisäksi Ovetškina oli mukana voittamassa kerran naisten koripallon maailmanmestaruutta ja kuudesti Euroopan mestaruutta. Hän kuuluu osin sukujuuriltaan suomensukuiseen kansaan, mordvalaisiin. Ovetškina on jääkiekkoilija Aleksandr Ovetškinin äiti. == Lähteet == == Aiheesta muualla == * Tatyana Ovechkina Bio, Stats, and Results Olympics at Sports-Reference.com * Profiili FIBA Archive * Profiili FIBA Archive Luokka:Neuvostoliittolaiset koripalloilijat Luokka:Venäläiset koripalloilijat Luokka:Neuvostoliittolaiset olympiavoittajat Luokka:Vuonna 1950 syntyneet Luokka:Elävät henkilöt
Hi8

Hi8 on Sonyn kehittämä kamerakäyttöön tarkoitettu analoginen videonauhurijärjestelmä. Se on suuriresoluutioinen versio Sonyn Video 8 -järjestelmästä. Hi8 käyttää kasettiin pakattua magneettinauhaa, jonka leveys on kahdeksan millimetriä. Hi8 tuotiin markkinoille vuonna 1989 ja viimeiset Hi8-kameranauhurit valmistettiin 2007. == Teknologia == Hi8:n kaistanleveys on suurempi kuin Video 8:n, joten kuvalaatu on vastaavasti parempi. Hi8:n erottelukyky on 400 vaakajuovaa, kun se Video 8:ssa on 240 vaakajuovaa. Hi8-laitteita saattoi siten käyttää esimerkiksi kuvattaessa uutismateriaalia, jonka tallentamiseen tarvittiin pienikokoista kameranauhuria. Vuonna 1998 sekä Video 8:aan että Hi8:aan lisättiin XR-ominaisuus (extended resolution), joka lisäsi vaakaerottelukykyä kymmenen prosenttia. Hi8- ja Video 8 -järjestelmien nauhannopeus on sama. Hi8-laitteilla voi toistaa Video 8 -laitteilla tallennettua kuvaa, mutta ei päinvastoin. Hi8 on siten alaspäin yhteensopiva. Järjestelmään valmistettiin myös pöytämallisia nauhureita, mutta ne jäivät harvinaisuuksiksi. Sony kehitti 1990-luvulla Hi8-järjestelmän pohjalta digitaalisen Digital8-kameranauhurin. Sen elinkaari jäi lyhyeksi, kun muistikortit alkoivat yleistyä tallennusmediana. Vaikka nauhaan perustuva laite olisi pystynyt samaan kuvan- ja äänenlaatuun kuin kortille tallentava laite, nauhurissa on runsaasti liikkuvia osia, jotka tekevät siitä vikaherkemmän. Lisäksi digitaalisessa nauhassa on samat heikkoudet kuin analogisessa nauhassa, kuten aikaavievät kelaukset ja nauhan jumiutuminen nauhurin mekanismiin tai nauhaan tulleen vian takia. Tällöin kasetin poistaminen kasettipesästä saattaa olla hankalaa ja nauha vaurioituu. Ammattimaiseen äänentallennukseen tarkoitettu digitaalinen DTRS-järjestelmä käyttää samaa nauhaa kuin Hi8. DTRS poistui markkinoilta 2012. == Lähteet == == Aiheesta muualla == *PC-Encyclopedia: Definition of: Hi8 *Mediacollege.com: The Hi8 Video Format *Youtube: Sony Handycam Hi8 CCD-TRV228E Camcorder Review & Test Luokka:Kuvantoistotekniikka
Guyana (Commonwealth realm)

Guyanan Commonwealth realm, virallisesti tunnettu nimeltä Guyana, oli nykyisen Guyanan edeltäjä ja itsenäinen valtio, joka oli olemassa 26. maaliskuuta 1966 ja 23. helmikuuta 1970 välillä. Britannian valta päättyi vuonna 1966, kun Guyanalle myönnettiin itsenäisyys Commonwealth realmina Guyana Independence Act 1966:n mukaan, joka muutti Brittiläisen Guayanan itsenäiseksi Guyanaksi. Britannian monarkki, joka oli tuolloin Elisabet II, pysyi maan valtionpäämiehenä. Valtionpäämiestä Guyanassa edusti kenraalikuvernööri. ==Lähteet== Luokka:Entiset Commonwealth realm -valtiot Luokka:Etelä-Amerikan entiset monarkiat Luokka:Guyanan historia
Hanken & SSE Executive Education.

Hanken & SSE Executive Education on Hankenin ja Tukholman kauppakorkeakoulun omistama yhteisyritys joka tarjoaa koulutusta ja liikkeenjohdon valmennuspalveluja yrityksille. Hanken & SSE Executive Education kuuluu emoyhtiönsä kautta Tukholman kauppakorkakoulun (eng. Stockholm School of Economics - SSE) verkostoon, yhdessä muiden toimijoiden kanssa, kuten SSE Russia, SSE Riga, IFU, SIFR, Swedish House of Finance. == Historia == Yritys on perustettu vuonna 2005 ensin nimellä Hanken School of Economics & Stockholm School of Economics IFL Executive Education. ==Lähteet== Luokka:Suomalaiset konsultointiyhtiöt Luokka:Koulutusyritykset
Itämerensara

Itämerensara (Carex extensa) on sarojen (Carex) sukuun kuuluva kasvilaji. Se muistuttaa suurikokoista, merenrannoilla kasvavaa hernesaraa (Carex viridula), ja itämerensara luetaan toisinaan kuuluvaksi myös niin sanottuun keltasararyhmään, vaikka se eroaakin selvästi muista ryhmään yleensä luetuista lajeista. Itämerensara on kasvutavaltaan voimakkaasti mätästävä ja yleisväritykseltään harmaanvihreä saralaji. Sillä on voimakkaasti kouruiset lehdet ja lehtien tyvitupet ovat mustanruskeita. Kukinnon tukilehdet ovat kapeita ja yläviistoon osoittavia. Alin tukilehti on tavallisesti pitkä, yleensä koko kukintoa pidempi. Itämerensara on erilaistähkäinen saralaji ja sen kukinto koostuu yleensä yhdestä hedetähkästä sekä kahdesta tai kolmesta emitähkästä. Emitähkät ovat soikeita sekä tiiviisti, lähellä toisiaan, ja emikukat ovat kolmiluottisia. Tähkäsuomut ovat vaaleanruskeita sekä lyhytkärkisiä, ja pullakot ovat tiiviisti sekä lyhyen suuodan omaavia. Itämerensara kasvaa merenrantaniityillä, yleensä lähellä vesirajaa yhdessä suolavihvilän (Juncus gerardii), merisuolakkeen (Triglochin maritima) sekä merirannikin (Lysimachia maritima) kanssa. Itämeren rannikoilla itämerensara on melko yleinen Ruotsin rannikolla Tukholman korkeudelta etelään. Skånen sekä Ruotsin Tanskan puoleisella rannikolla itämerensara on harvinaisempi. Ruotsin rannikon lisäksi itämerensaraa tavataan Viron rannikolla, Hiiden- ja Saarenmaalla, Ahvenanmaalla, Gotlannissa sekä Tanskan saarilla. Nimestään huolimatta itämerensaraa kasvaa laajalti koko Euroopan merten rannikoilla. Lajia tavataan koko Manner-Euroopan Atlantin puoleisilla rannikoilla Tanskasta Portugaliin sekä Ison-Britannian ja Irlannin rannikoilla. Lisäksi lajia tavataan myös laajalti läntisen Välimeren rannikoilla sekä Euroopan että Afrikan puolella sekä Mustanmeren länsi- ja pohjoisrannikoilla. Suomessa itämerensara on silmälläpidettävä laji (NT). == Lähteet == == Aiheesta muualla == * Laji.fi: Itämerensara (Carex extensa) * Kasviatlas 2021: Itämerensaran (Carex extensa) levinneisyys Suomessa. * JSTOR Global Plants: Carex extensa * Integrated Taxonomic Information System (ITIS): Carex extensa * Global Biodiversity Information Facility (GBIF): Carex extensa * United States Department of Agriculture (USDA): Carex extensa * Flora of North America: Carex extensa Luokka:Sarat
Baltic Jazz

Baltic Jazz on vuosittain heinäkuussa Kemiönsaaren Taalintehtaalla järjestettävä jazzfestivaali. Ensimmäinen Baltic Jazz järjestettiin vuonna 1987, jolloin se oli pieni paikallinen tapahtuma. Festivaali on kasvanut yhdeksi Suomen suurimmista jazzfestivaaleista. Se kuuluu neljän Turun saariston alueen festivaalin kokonaisuuteen nimeltä Archipelago Sea Jazz, jonka muut tapahtumat ovat Korpo Sea Jazz, Turku Sea Jazz ja Åland Sea Jazz. Vuodesta 1999 järjestäjänä on ollut Intresseförening för jazzmusik i Dalsbruk rf. Vuonna 2008 Baltic Jazz keräsi noin 10 000 kävijää. Baltic Jazz on keskittynyt etenkin Itämeren alueen muusikoihin. Suurin osa festivaalitaiteilijoista on tullut Suomesta, Ruotsista, Baltian maista ja Venäjältä. Festivaalin taiteellisena johtajana on toiminut 2000-luvun alkuvuosista lähtien Antti Sarpila. Baltic Jazz on saaristofestivaali, johon voi tulla autolla tai veneellä. Baltic Jazz -viikonlopun aikana järjestetään yli 20 konserttia. Festivaali järjestetään toisena viikonloppuna juhannuksen jälkeen. == Vastaanotto == Helsingin Sanomien Lauri Karvonen kirjoitti 1990-luvun alussa Baltic Jazz -tapahtuman muistuttaneen tunnelmaltaan alkuaikojen Pori Jazzia ja kasvaneen vähäisestä markkinoinnista huolimatta paitsi merkittäväksi jazztapahtumaksi, myös pienen taajaman tärkeimmäksi matkailutapahtumaksi houkuttelemalla esimerkiksi vuonna 1992 noin 6 000 festivaalivierasta. Kun Pori Jazz oli tuolloin alkanut kosiskella rocksukupolvea muun muassa Ringo Starrin avulla, Karvonen kiitteli Baltic Jazzin pitäytymistä suomalaisessa jazzissa vieläpä perinteistä swingiä ja dixielandiä painottaen. == Baltic Jazzissa esiintyneitä artisteja == * Antti Sarpila * Bo Kaspers Orkester 2013 * Gunhild Carling & The Carling Family 2012 * Aziza Mustafa Zadeh 1990 * Arne Domnérus 1994 * The Real Group * Leroy Jones 2015 * Swedish Swing Society 2015 * Johanna Iivanainen * Aili Ikonen 2015 * Pentti Lasanen * Timo Lassy 2015 * huumoriryhmä KAJ * Robin Packalen * Redrama * Pepe Ahlqvist * Satin Circus * Poets of the Fall * Club for Five * Edu Kettunen * Remu & Hurriganes 2013 * Erja Lyytinen 2013 == Lähteet == Luokka:Kemiönsaari Luokka:Jazztapahtumat Suomessa
Allyylijodidi

Allyylijodidi eli 3-jodipropeeni (C3H5I) on halogenoituihin alkeeneihin kuuluva orgaaninen yhdiste. Yhdistettä käytetään lähtöaineena orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa allyylijodidi on kellertävää nestettä. Valon vaikutuksesta yhdiste hajoaa muodostaen jodia, minkä vuoksi väri muuttuu tummemman ruskeaksi. Allyylijodidi on veteen liukenematonta, mutta liukenee hyvin useisiin orgaanisiin liuottimiin esimerkiksi etanoliin, dietyylieetteriin ja kloroformiin. Allyylijodidia valmistetaan allyylialkoholin, jodimetaanin ja trifenyylifosfiitin välisellä reaktiolla. Yhdistettä käytetään muiden yhdisteiden esimerkiksi polymeerien valmistukseen. ==Lähteet== Luokka:Alkeenit Luokka:Organohalidit Luokka:Jodiyhdisteet
Soteriologia

Soteriologia eli pelastusoppi tarkoittaa uskonnoissa esiintyvää oppia pelastuksesta. Sana soteriologia tulee kreikan kielen sanasta “sótéria“ (pelastuminen) ja kreikan sanasta “σωτήρ” sōtēr (pelastaja). == Kristinusko == Perinteisen kristillisen teologian mukaan, jokainen ihminen tarvitsee pelastusta synnistä ja synnin tuomiosta. Raamatun opettamasta pelastuksesta on keskusteltu kristinuskon historiassa intensiivisesti, ja luonnollisesti siitä on syntynyt erilaisia näkemyksiä. Soteriologiassa pyritään vastaamaan kahteen laajaan kysymykseen: #Miten pelastus on mahdollista ja miten se liittyy Jeesukseen? #Miten itse pelastus tulisi ymmärtää raamatullisena käsitteenä? Kristillisessä soteriologiassa on syntynyt monta eri oppia ihmisen pelastumisesta, joita ovat muun muassa katolinen pelastusoppi, kalvinismi, arminiolaisuus, universalismi, ja pluralismi. Kristinuskossa pelastus mahdollistuu Jeesuksen Kristuksen elämän ja varsinkin kuoleman sekä ylösnousemuksen myötä, johon viitataan soteriologiassa sanalla sovitus Erimielisyyksiä soteriologiassa syntyy useimmiten tulkintaeroissa käsityksistä kuten ihmisen turmelus, predestinaatio, sovitus, ja vanhurskautus. Soteriologia liittyy myös olennaisesti kristologiaan ja käsitykseen siitä, kuka Jeesus oli. == Muut pelastususkonnot == Muita pelastususkontoja ovat zarathustralaisuus, juutalaisuus, islam, buddhalaisuus, hindulaisuus ja monet muut. Niiden opit pelastuksesta ovat vaihtelevia. == Lähteet == Luokka:Kristillinen teologia Luokka:Kristilliset käsitteet
Francis Picabia

Francis-Marie Martinez de Picabia (22. tammikuuta 1879 Pariisi, Ranska – 30. marraskuuta 1953 Pariisi, Ranska) oli ranskalainen avantgardetaidemaalari. Hänet tunnetaan erityisesti yhtenä dadan keskeisenä taiteilijana.DadArt: Francis Picabia ==Ura== Uransa alkuaikoina hän maalasi sekä impressionismia että pointillismia. Tämän jälkeen hänen taidesuuntansa oli kubismi. 1920-luvulla hänestä tuli yksi dadan keskeisistä taiteilijoista, minkä jälkeen hän kokeili jonkin aikaa surrealismia.MoMA: Francis Picabia ==Lähteet== Luokka:Ranskalaiset taidemaalarit Luokka:Vuonna 1879 syntyneet Luokka:Vuonna 1953 kuolleet
Mies Mallorcalta

Mies Mallorcalta (Mannen från Mallorca) on Bo Widerbergin käsikirjoittajama ja ohjaama ruotsalais-tanskalainen rikoselokuva vuodelta 1984. Sen pääosia näyttelevät Sven Wollter, Tomas von Brömssen ja Håkan Serner. Elokuva perustuu Leif G. W. Perssonin romaaniin Possujuhla (1978, suom. 2010), joka puolestaan käsittelee Perssonin selville saamia oikeusministeri Lennart Geijerin yhteyksiä tukholmalaiseen prostituutiorinkiin. == Juoni == Tukholman postikonttori numero kuuteen tehdään Lucianpäivänä aseellinen ryöstö, jossa naamioitunut rosvo vie 400 000 kruunua. Ilotyttöjä jahtaamassa oleva poliisipari ehtii paikalle, mutta takaa-ajossa rosvo katoaa. Vähitellen tutkinnassa alkaa paljastua yhä korkeammille yhteiskunnan tasoille ulottuvia asianhaaroja. == Vastaanotto == Mies Mallorcalta oli Bo Widerbergin ensimmäinen ohjaustyö kahdeksaan vuoteen ja otettiin ensi-iltakriitikoiden parissa hyvin vastaan. Sven Wollter sai pääroolistaan Guldbagge-palkinnon. Helsingin Sanomissa Mikael Fränti sanoi elokuvan alussa hieman kaivanneensa Widerbergin vakionäyttelijä Thommy Berggreniä, mutta totesi Sven Wollterin ja Tomas von Brömssenin saavan kyllä pian katsojan otteeseensa. Fränti piti Miestä Mallorcalta parempana kuin Widerbergin edellistä rikoselokuvaa Komisario Beck tähtäimessä. == Lähteet == Luokka:Vuoden 1984 ruotsalaiset elokuvat Luokka:Ruotsalaiset rikoselokuvat Luokka:Ruotsalaiset romaaneihin perustuvat elokuvat